**Ministru kabineta noteikumu projekta**

**„****Kultūras informācijas sistēmu centra publisko maksas**

**pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  *Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunkts un Ministru kabineta 2013.gada 4.aprīļa rīkojuma Nr.136 „Par Latvijas Nacionālo *euro* ieviešanas plānu” 1.pielikuma J2.2.1.apakšpunkts. |
| 2. | Pašreizējā situācija un problēmas | Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt izmaiņas Ministru kabineta 2006.gada 27.jūnija noteikumos Nr.516 „Noteikumi par valsts aģentūras „Kultūras informācijas sistēmas” sniegto publisko maksas pakalpojumu cenrādi”, nosakot cenas *euro* valūtā.Ņemot vērā, ka paredzētās izmaiņas skar vairāk nekā pusi no tiesību normu apjoma, tad atbilstoši Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktam nepieciešams izstrādāt jaunu Ministru kabineta noteikumu projektu par Kultūras informācijas sistēmu centra publisko maksas pakalpojumu cenrādi (turpmāk – projekts). |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība |  Projekta tiesiskā regulējuma mērķis un būtība ir veikt izmaiņas normatīvajā regulējumā par Kultūras informācijas sistēmu centra sniegto publisko maksas pakalpojumu cenrādi, lai pielāgotu tiesisko regulējumu *euro* ieviešanai, aizstājot cenas, kas noteiktas latos, ar *euro*.Projekts paredz aizstāt attiecīgajā normatīvajā aktā latus ar *euro* atbilstoši *Euro* ieviešanas kārtības likuma 6.panta otrajā daļā paredzētajiem principiem.Noteikumos papildus veikti šādi tehniskie grozījumi:1. Precizēts valsts aģentūras „Kultūras informācijas sistēmas” nosaukums un tiesiskais statuss atbilstoši Ministru kabineta 2012.gada 18.decembra noteikumu Nr.928 „Kultūras informācijas sistēmu centra nolikums” 1.punktam – Kultūras informācijas sistēmu centrs.
2. Projektā veikti grozījumi, kas saistīti ar pievienotās vērtības nodokli atbilstoši Valsts sekretāru sanāksmes 2013.gada 9.maija protokola Nr.18 12.§ 3.punktam. Projekta 1.pielikumā projekts paredz precizēt Kultūras informācijas sistēmu centra maksas pakalpojumu cenu, piemērojot tiem PVN likmi 21 procentu apmērā, jo 2012.gada 24.maijā tika pieņemti grozījumi likumā „Par pievienotās vērtības nodokli”, saskaņā ar kuriem no 2012.gada 1.jūlija ir samazināta PVN standartlikme no 22 uz 21 procentu. Ar 2013.gada 1.janvāri spēkā stājies Pievienotās vērtības nodokļa likums, kas aizstāj likumu „Par pievienotās vērtības nodokli”. Projekta 2.pielikumā projekts paredz projekta 1.pielikumā noteikto publisko maksas pakalpojumu cenas *euro*.
3. Projekta 1.pielikuma un 2.pielikuma 3.punkts precizēts atbilstoši Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 15.punktā noteiktajam, ka maksas pakalpojumu izcenojumu aprēķinā un noteikumos par maksas pakalpojumu cenrādi izcenojumu summas norāda veselos latos un santīmos.
 |
| 5. | Projekta izstrādē iesaistītās institūcijas | Kultūras ministrija, Kultūras informācijas sistēmu centrs. |
| 6. | Iemesli, kādēļ netika nodrošināta sabiedrības līdzdalība |  Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības, bet tikai aizstāj latus ar *euro*. |
| 7. |  Cita informācija |  Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms *euro* ieviešanas dienas, tādēļ šim projektam ir jābūt izskatītam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim. |

|  |
| --- |
| II. Tiesību akta projekta ietekme uz sabiedrību |
| Projekts šo jomu neskar |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un šīs līdzdalības rezultāti |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Kultūras ministra p.i.

tieslietu ministrs J.Bordāns

Vīza: Valsts sekretārs G.Puķītis

2013.09.23. 14:46

587

S.Ozoliņa

Tālr. 67843085

Sandra.Ozolina@kis.gov.lv